b"\n_START_ARTICLE_\nFinale Stanleyjevega pokala 1926\n_START_SECTION_\nPoti do finala\n_START_PARAGRAPH_\nVictoria Cougars so redni del WHL sezone 1925/26 kon\xc4\x8dali na tretjem mestu, a so nato v kon\xc4\x8dnici presenetili prvouvr\xc5\xa1\xc4\x8deno ekipo rednega dela Edmonton Eskimos ter se s skupnim izidom 5\xe2\x80\x933 veselili uvrstitve v finale Stanleyjevega pokala._NEWLINE_Montreal Maroonsi so na drugi strani redni del NHL sezone 1925/26 kon\xc4\x8dali na drugem mestu. V 1. krogu kon\xc4\x8dnice so najprej s skupnim izidom 6\xe2\x80\x934 opravili s tretjeuvr\xc5\xa1\xc4\x8denimi Pittsburgh Piratesi, zatem so izlo\xc4\x8dili \xc5\xa1e ekipo Ottawa Hockey Club z izidoma 1\xe2\x80\x931 in 1\xe2\x80\x930 za skupnih 2\xe2\x80\x931. Maroonsi so tako v celotni sezoni osvojili kar tri pokale: poleg Stanleyjevega pokala jim je naslov prvaka kon\xc4\x8dnice lige NHL prinesel \xc5\xa1e pokal vali\xc5\xbeanskega princa in pokal O'Brien Trophy."